ໄທແລະກຳປູເຈຍ ຕົກລົງກັນ ທີຈະຢຸດຍິງ
ມີລາຍງານວ່າ ໄທແລະກຳປູເຈຍ ໄດ້ບັນລຸການຕົກລົງກັນ ທີ່ຈະຈັດໃຫ້ມີການຢຸດຍິງ
ເຈົ້າໜ້າທີ່ກ່າວວ່າທະຫານໄທແລະກຳປູເຈຍໄດ້ຕົກລົງກັນ ທີ່ຈະຢຸດຍິງຊຶ່ງພາໃຫ້ມີຄວາມຫວັງກ່ຽວກັບການຢຸດຕິການ ສູ້ລົບ ທີ່ໄດ້ດຳເນີນມາເປັນເວລານຶ່ງອາທິດຢູ່ບໍລິເວນຊາຍ ແດນທີ່ມີການຂັດແຍ້ງໃກ້ໆກັບວັດສາສະໜາຮິນດູສະໄໝ ໂບຮານ ເຈົ້າໜ້າທີ່ກຳປູເຈຍກ່າວວ່າໄດ້ມີການເຈລະຈາຫາລືເລື້ອງ ການຢຸດຍິງກັນ ໃນລະຫວ່າງການພົບປະຂອງພວກຜູ້ບັນ ຊາການສະໜາມໃນວັນພະຫັດມື້ນີ້ ລຸນຫຼັງທີ່ໄດ້ເກີດການ ສູ້ລົບກັນຢ່າງໜັກຈຳນວນນຶ່ງ ນັບແຕ່ການປະທະກັນ ໄດ້ ລະເບີດຂຶ້ນ ເລີ້ມແຕ່ວັນທີ 22 ເມສາເປັນຕົ້ນມາ ພວກເຈົ້າໜ້າທີ່ເວົ້າວ່າ ທັງສອງຝ່າຍໄດ້ຕົກລົງທີ່ຈະເປີດ ບ່ອນຂ້າມຊາຍແດນແຫ່ງນຶ່ງຂຶ້ນເພື່ອອະນຸຍາດໃຫ້ພວກ ຊາວບ້ານທີ່ອົບພພະຍົບຫຼົບໜີໄດ້ກັບຄືນໄປຍັງເຮືອນ ຊານບ້ານຊ່ອງຂອງພວກເຂົາເຈົ້າແລະຈະພົບປະກັນເປັນປະຈຳເພື່ອຫຼີກລ່ຽງບໍ່ໃຫ້ມີການ ເຂົ້າໃຈຜິດເກີດຂຶ້ນ ທີ່ບາງກອກໂຄສົກຄົນນຶ່ງຂອງກອງທັບໄທກ່າວຕໍ່ວີໂອເອວ່າ ຍັງບໍ່ທັນມີການປະກາດຢ່າງ ເປັນທາງການເທື່ອກ່ຽວກັບການຢຸດຍິງແຕ່ທ່ານເອີ້ນການຖະແຫຼງຂ່າວຂອງຝ່າຍກຳປູເຈຍ ວ່າ ເປັນຮ່ອງຮອຍທີ່ດີ ກ່ອນໜ້ານີ້ເຈົ້າໜ້າທີ່ໄທກ່າວວ່າ ທະຫານຂອງຕົນຄົນນຶ່ງໄດ້ເສຍຊີວິດ ໃນຂະນະທີ່ການ ສູ້ລົບກັນໄດ້ທະວີຄວາມຮ້າຍແຮງຂຶ້ນແລະຂະຫຍາຍວົງກວ້າງອອກໃນຄືນວານນີ້ຊຶ່ງເຮັດ ໃຫ້ໂຕເລກຜູ້ເສຍຊີວິດໃນການສູ້ລົບກັນເປັນເວລາ 7 ມື້ ເພີ່ມຂຶ້ນເປັນ 15 ຄົນ ການຢຸດຍິງຊຶ່ງຈະອຳນວຍໃຫ້ບັນຫາຂັດແຍ້ງໃນບໍລິເວນຊາຍແດນໄດ້ຮັບການແກ້ໄຂໂດຍ ຄະນະກຳມາທິການຂອງພົນລະເຮືອນນັ້ນ ໄດ້ມີຂຶ້ນທ່າມກາງການຮື້ຟື້ນການເຄື່ອນໄຫວ ທາງດ້ານການທູດ ເປັນທີ່ຄາດກັນວ່າ ລັດຖະມົນຕີກະຊວງການຕ່າງປະເທດໄທທ່ານກະສິດ ພິຣົມ ຊຶ່ງກຳລັງ ຢູ່ທີ່ກຸງຈາກາຕ້າ ໃນວັນພະຫັດມື້ນີ້ ເພື່ອເຂົ້າຮ່ວມກອງປະຊຸມ ດ້ານວັດທະນະທຳຂອງສະ ມາຄົມອາຊ່ຽນນັ້ນຈະສົນທະນາຫາລືກ່ຽວກັບວິກິດການດັ່ງກ່າວກັບທ່ານ Marty Nata- legawa ລັດຖະມົນຕີການຕ່າງປະເທດອິນໂດເນເຊຍ ທ່ານ Natalegawa ຊຶ່ງເປັນປະ ທານວຽນຂອງສະມາຄົມອາຊ່ຽນໃນປີນີ້ ໄດ້ຊອກຫາຊ່ອງທາງ ທີ່ຈະທຳການໄກ່ເກ່ຍລະ ຫວ່າງປະເທດທັງສອງ ເອກອັກຄະລັດຖະທູດສະຫະລັດ ປະຈຳປະເທດໄທ ທ່ານນາງ Kristie Anne Kenney ໃນຕອນເຊົ້າຂອງວັນພະຫັດມື້ນີ້ໄດ້ພົບປະກັບນາຍົກລັດຖະມົນຕີໄທທ່ານອະພິຊິດ ເວດ ຊາຊີວະ ທ່ານນາງໄດ້ຮຽກຮ້ອງໃຫ້ໄທແລະກຳປູເຈຍ ກັບຄືນສູ່ໂຕະເຈລະຈາ ແລະໄດ້ສະ ເໜີແນະໃຫ້ແກ້ໄຂບັນຫາຂັດແຍ້ງດັ່ງກ່າວໂດຍຜ່ານກົນໄກຂອງສະມາຄົມອາຊ່ຽນ